section_heading: Djetinjstvo i mladost
paragraph_text: George Stephenson rođen je u selu Wylamu pokraj Newcastlea 09. lipnja 1781. U djetinjstvu je često trpio oskudice jer je dolazio iz siromašne obitelji.<ref>KIŠPATIĆ, M., op.cit. p. 247 Bio je drugo od šestero djece Roberta i Mabel Stephenson. Otac mu je bio ložač u rudniku, a majka kći bojitelja tkanina. Pravljenje raznih mlinova od drva te pravljenje strojeva od ilovače u djetinjstvu mu je predstavljalo najveću zabavu. Budući da je Georgeov otac Robert imao nisku plaću, sam George nije imao mogućnost školovanja te je bio prisiljen već u ranoj dobi raditi razne poslove.<ref>OPAČIĆ, V. et al., op.cit. p. 252 Njegovi braće i sestre zarađivali su kao goniči konja i rudar<nowiki/>i, dok je George prvotno radio sve poslove vezane uz rad na polju i kao pastir, sve do svoje četrnaeste godine kada se zapošljava kao pomoćni radnik u rudnik<nowiki/>u ugljen<nowiki/>a. Ondje je radio pored svoga oca te je tako napredovao sve do ložača. Ova osmeročlana obitelj zarađivala je u tjednu od 35 do 40 šilinga, što je bilo nedovoljno da se svi prehrane, a u to vrijeme za 6 kg pšenica trebalo je izdvojiti najmanje 50 šilinga.<ref>KIŠPATIĆ, M., op.cit. p. 248